සිංහරාජ, හග්ගල, නකල්ස් වැනි ප්‍රදේශවල වනාන්තරවල ශාකවලින් ලයිකන එකතුකර ගෙන ඒවායින් එන්ඩොලයිකන දිලීර වෙන් වෙන් වශයෙන් අපේ පර්යේෂණාගරයේ වගා කිරීම ඇරැඹුවා. එහි අඩංගු වන සංයෝගවල ප්‍රතිජීවක, ප්‍රති ඔක්සිකාරක, ප්‍රතිදාහක, පිළිකා නාශක ගුණයයන් ඇත්දැයි අප සොයාබලනවා. එහිදී බොහෝ දුරට ඉතා සාර්ථකව භාවිත කළ හැකි සංයෝග සොයාගෙන ඒවා තවදුරටත් දියුණු කර වගා කිරීම හෝ සංස්ලේෂණ ක්‍රියාවලියක් තුළින් සංවර්ධනය කළ හැකි වෙතැයි අප විශ්වාස කරනවා. මෙම පර්යේෂණයේ තවත් අදියරක් ලෙස කඩොලාන පරිසරයේ ඇති ලයිකන විශේෂවල තිඛෙන එන්ඩොලයිකන දිලීර වෙන්කර හඳුනාගැනීමට සහ ඒවා මගින් සාදනු ලබන විවිධ සංයෝග හඳුනාගැනීමට පර්යේෂණ ආරම්භ කළා.  මෙහිදී අධික ලවණ සහිත පරිසරයක වැවෙන කඩොලාන ශාක ශුෂ්ක පරිසරයකට අනුවර්තනය වී ඇති අයුරින්ම එම ශාකවල වැවෙන ලයිකන මෙන්ම එන්ඩොලයිකන දිලීරයන්ද එවැනිම අනුවර්තනයකට ලක්ව ඇති බැවින් එවැනි විශේෂවල මෙතෙක් හඳුනා නොගත් ආකාරයේ සංයෝග ඇතැයි විශ්වාස කරනවා. මේවන විට කඩොලාන ආශි්‍රතව ලයිකන 30 ක් පමණ සහ එහි එන්ඩොලයිකන දිලීර වර්ග 200 කට අධික ප්‍රමාණයක් හඳුනාගෙන තියෙනවා.
කඩොලාන ආශ්‍රිතව කොපමණ එන්ඩොලයිකන දිලීර ප්‍රමාණයක් හදුනා ගෙන තිබේද?
වර්ග 200 කට අධික ප්‍රමාණයක්